Daar word jaarliks ’n Opedag aangebied waarheen ouers en leerders van pre-primere skole in die omgewing genooi word. Skoolaktiwiteite word verduidelik en ouers kry blootstelling aan huidige leerders se werk. ’n Algemene oueraand vir nuwe ouers word aan die begin van die jaar gehou waartydens die OOV ook aan hulle bekendgestel word. Oueraande word ook kwartaalliks gehou om ouers die geleentheid te gee om hul kind se vordering met sy/haar onderwyser te bespreek.